b"\n_START_ARTICLE_\nPedra de Scone\n_START_PARAGRAPH_\nPedra de Scone o Lia Fail (Pedra del dest\xc3\xad o Marbre fatal) \xc3\xa9s una pedra ampla de color gris, sobre la qual els reis d'Esc\xc3\xb2cia eren coronats a l'abadia de Scone. Es diu d'aquesta pedra que deixava escoltar gemecs quan s'hi asseia algun pretendent. La tradici\xc3\xb3 suposa que \xc3\xa9s la mateixa pedra sobre la qual Jacob reclin\xc3\xa0 el seu cap en les planures de Lux._NEWLINE_Fergus el primer rei escoc\xc3\xa8s, la port\xc3\xa0 l'any 513, d'Irlanda a Dunstafnage: el 840 la trasllad\xc3\xa0 Kenneth II a Scone, i el 1296 Eduard I d'Anglaterra se l'emport\xc3\xa0 a Anglaterra, en un intent de despullar a Esc\xc3\xb2cia dels seus s\xc3\xadmbols m\xc3\xa9s b\xc3\xa0sics d'identitat, El rei Eduard I, saquej\xc3\xa0 l'abadia de Scone i s'apropi\xc3\xa0 de la \xc2\xabPedra del Dest\xc3\xad\xc2\xbb com a bot\xc3\xad de guerra, instal\xc2\xb7lant-la en l'abadia de Westminster pel seu \xc3\xbas en les cerim\xc3\xb2nies de coronaci\xc3\xb3._NEWLINE_Per aix\xc3\xb2 feu construir una cadira especialment dissenyada (coneguda per aix\xc3\xb2 com la Cadira de Sant Eduard), sobre la que des de llavors han estat coronats tots els reis brit\xc3\xa0nics, excepte Maria II d'Anglaterra. Hi ha llegendes per\xc3\xb2, que afirmen que Eduard I no assol\xc3\xad emportar-se la pedra aut\xc3\xa8ntica, ja que els monjos de l'abadia de Scone l'amagaren i li entregaren al rei angl\xc3\xa8s una c\xc3\xb2pia o falsificaci\xc3\xb3. _NEWLINE_El 1328, durant les converses de pau entre els regnes d'Esc\xc3\xb2cia i Anglaterra, sembla que el rei Eduard III d'Anglaterra es compromet\xc3\xa9 a retornar la Pedra a Esc\xc3\xb2cia. Malgrat aix\xc3\xb2, aquesta condici\xc3\xb3 no form\xc3\xa0 part del definitiu Tractat de Northampton, pel que la pedra es conserv\xc3\xa0 en l'abadia de Westminster sense interrupci\xc3\xb3 durant m\xc3\xa9s de sis segles._NEWLINE_Amb la unificaci\xc3\xb3 de les corones d'Esc\xc3\xb2cia i Anglaterra sota la dinastia Estuard, els reis d'Esc\xc3\xb2cia tornaren a \xc3\xa9sser coronats sobre la Pedra del Dest\xc3\xad, encara que aquesta es desplac\xc3\xa9s de la seva ubicaci\xc3\xb3 en cap moment\n_START_SECTION_\nFurt i retorn a Esc\xc3\xb2cia\n_START_PARAGRAPH_\nDurant el segle\xc2\xa0xx la Pedra del Dest\xc3\xad realitz\xc3\xa0 dos viatges ben diferents a Esc\xc3\xb2cia: un furtiu i temporal, i un altre oficial i definitiu._NEWLINE_El primer d'ells tingu\xc3\xa9 lloc el 1950, quan, el dia de Nadal, quatre estudiants escocesos robaren la pedra de llur ubicaci\xc3\xb3 en l'abadia de Westminster i emprengueren un viatge amb ella envers Esc\xc3\xb2cia. Durant el proc\xc3\xa9s d'extracci\xc3\xb3 de la Pedra del seu lloc en la Cadira de San Eduard, la pedra es part\xc3\xad en dos trossos. Despr\xc3\xa9s d'amagar la part m\xc3\xa9s gran de les parts a Kent durant setmanes, els estudiants ocultaren la pedra en la part de darrere d'un autom\xc3\xb2bil i s'arriscaren a travessar la frontera, plena de controls policials. _NEWLINE_El fragment m\xc3\xa9s petit de la Pedra f\xc3\xa9u un cam\xc3\xad similar: despr\xc3\xa9s de passar uns dies a Leeds, arrib\xc3\xa0 a mans d'un veter\xc3\xa0 pol\xc3\xadtic de Glasgow, el qual feu que fos reparada per un picapedrer professional Robert Gray._NEWLINE_Dat que el Govern Brit\xc3\xa0nic havia organitzat una extensiva recerca, i que l'opini\xc3\xb3 p\xc3\xbablica no es mostrava tan favorable al robatori com els seus autors esperaven, la Pedra fou abandonada en l'abadia d'Arbroath, l'11 d'abril de 1951. _NEWLINE_\xc3\x89s impossible saber si la intenci\xc3\xb3 dels segrestadors era retornar la pedra o si esperaven que l'Esgl\xc3\xa9sia d'Esc\xc3\xb2cia la proteg\xc3\xads dels anglesos. El secret \xc3\xa9s, que quan la policia va saber de la seva localitzaci\xc3\xb3, la reclam\xc3\xa0 i la retorn\xc3\xa0 al seu lloc en l'abadia de Westminster, a temps per a la coronaci\xc3\xb3 de la reina Isabel II d'Anglaterra el 1953. Novament, circularen llegendes que deien que la pedra retornada no era l'original sin\xc3\xb3 una c\xc3\xb2pia, repetint aix\xc3\xad els rumors respecte a la seva entrega original en el segle\xc2\xa0xiii._NEWLINE_El 1996 el govern brit\xc3\xa0nic va retornar la pedra a Esc\xc3\xb2cia, ara es conserva al castell d'Edimburg, amb les joies de la corona d'Esc\xc3\xb2cia, tot i que es preveu portar-la a l'abadia de Westmister quan calgui per fer-la servir en les coronacions."